Cap de setmana d’exhibicions a les Escoles Esportives Municipals
20 de febrer de 2019

Carcaixent

Des de l’Àrea d’Esports de l’Ajuntament de Carcaixent s’estan organitzant, per este cap de setmana dos activitats relacionades amb les modalitats de ball de les Escoles Esportives Municipals. La primera serà el pròxim divendres 22 de febrer a les 19h al Teatre Don Enrique, on l’Escola Esportiva de Dansa, de Ball Modern i Balls de Saló faran la seua exhibició anual amb la participació de totes i tots els inscrits. Les exhibicions continuaran el dissabte 23 a les 10h amb la  X Exhibició de Gimnàstica Rítmica al Pavelló Municipal d’Esports. L’entrada a les dos exhibicions és lliure i gratuïta per al públic assistent.